Venitul global al companiei Coca-Cola a crescut cu 3%, până la 11,3 miliarde de dolari, în primul trimestru al anului. Pentru întregul an 2024, Coca-Cola se așteaptă acum la o creștere organică a veniturilor de 8-9%, în creștere față de previziunile anterioare de 6-7%.
Cel mai mare producător de băuturi din lume a anunțat o creștere mai bună decât se aștepta în ceea ce privește volumul, veniturile și profitul pentru primul trimestru încheiat în martie 2024.
În același timp, Coca-Cola a vândut doar cu 1% mai multe băuturi în ultimul trimestru, dar a crescut prețurile cu 13%. În România, volumele au scăzut însă cu două cifre.
„Mediul de consum a rămas provocator, afectat de introducerea unei taxe pe zahăr în ianuarie, pe lângă majorarea TVA în ianuarie 2023 și lansarea unui sistem de returnare în noiembrie 2023”, este explicat. Anterior, și PepsiCo, cu două fabrici în România,și-a avertizat investitorii că taxa pe zahăr impusă de România la 1 ianuarie, ca și un val de alte taxe similare din alte țări, poate avea un impact negativ asupra costurilor de producție și a rezultatelor financiare.